**ROKIŠKIO RAJONO SAVIVALDYBĖS ADMINISTRACIJA**

TVIRTINU

Rokiškio rajono savivaldybės administracijos direktorius

(Parašas)

Andrius Burnickas

(Data)

**ADMINISTRACINĖS PASLAUGOS TEIKIMO APRAŠYMAS**

| **Eil. Nr.** | **Pavadinimas** | **Aprašymo turinys** |
| --- | --- | --- |
|  | Administracinės paslaugos pavadinimas  | Asmens vardo ir pavardės keitimas  |
|  | Administracinės paslaugos apibūdinimas  | Paslauga teikiama, norint asmeniui pakeisti vardą ir (ar) pavardę. Keisti vardą ir (ar) pavardę turi teisę Lietuvos Respublikos piliečiai, asmenys be pilietybės ir užsienio valstybių piliečiai, kuriems Lietuvoje yra sudaryti civilinės būklės aktų įrašai. Pasirinktas vardas ir (ar) pavardė, į kurį keičiamas turimas vardas ir (ar) pavardė, turi atitikti pareiškėjo lytį, neprieštarauti gerai moralei ir Lietuvos Respublikos viešajai tvarkai, o kai keičiamas nepilnamečio vaiko vardas ir (ar) pavardė, – taip pat ir geriausiems vaiko interesams. Pakeitus vardą ir (ar) pavardę sudaromas civilinės būklės akto įrašo pakeitimo ar papildymo įrašas, kuriuo pakeičiami asmens duomenys.Užsienio valstybės piliečio ir asmens be pilietybės vardas ir (ar) pavardė gali būti pakeisti tik Lietuvos Respublikos civilinės metrikacijos įstaigose ar Lietuvos Respublikos diplomatinėse atstovybėse ir konsulinėse įstaigose (toliau – konsulinė įstaiga) jam įrašytuose civilinės būklės aktų įrašuose.Prašymas pakeisti vardą ir (ar) pavardę) gali būti pateikiamas atvykus į Civilinės metrikacijos ir archyvų skyrių (toliau – CMAS), registruotu paštu, per kurjerį arba elektroniniu būdu per Metrikacijos ir gyvenamosios vietos deklaravimo informacinę sistemą (toliau – MGVDIS) adresu: <https://www.registrucentras.lt/p/680> (jungiamasi prie VĮ Registrų centras savitarnos - Gyventojų registras – Civilinės metrikacijos paslaugos) **Pastaba:** paslaugą užsakant el. būdu, valstybinę rinkliavą reikia apmokėti tik prisijungus prie savitarnos (automatiškai suformuojamas mokėjimas), o ne iš anksto. |
|  | Teisės aktai, reguliuojantys administracinės paslaugos teikimą  | 1. Lietuvos Respublikos civilinio kodekso patvirtinimo, įsigaliojimo ir įgyvendinimo įstatymas, 2000-07-18 Nr. VIII-1864 (aktuali redakcija).2. Lietuvos Respublikos civilinės būklės aktų registravimo įstatymas, 2015-12-03 Nr. XII-2111 (aktuali redakcija).3. Lietuvos Respublikos asmens duomenų teisinės apsaugos įstatymas, 1996-06-11 Nr. I-1374 (aktuali redakcija).4. Lietuvos Respublikos rinkliavų įstatymas, 2000-06-13 Nr. VIII-1725 (aktuali redakcija).5. Lietuvos Respublikos Vyriausybės 2000-12-15 nutarimas Nr. 1458 „Dėl konkrečių valstybės rinkliavos dydžių sąrašo ir valstybės rinkliavos mokėjimo ir grąžinimo taisyklių patvirtinimo“ (aktuali redakcija).6. Lietuvos Respublikos teisingumo ministro 2016-12-28 įsakymas Nr. 1R-333 „Dėl asmens vardo ir pavardės keitimo taisyklių patvirtinimo“ (aktuali redakcija).7. Lietuvos Respublikos teisingumo ministro 2016-12-28 įsakymas Nr. 1R-334 „Dėl civilinės būklės aktų registravimo taisyklių ir civilinės būklės aktų įrašų ir kitų dokumentų formų patvirtinimo“ (aktuali redakcija).8. Valstybinės lietuvių kalbos komisijos 2003-06-26 nutarimas Nr. N-2(87) „Dėl moterų pavardžių darymo“. |
| 4. | Informacija ir dokumentai, kuriuos turi pateikti asmuo | 1. Prašymas.2. Asmens tapatybę patvirtinantis dokumentas (jei prašymas teikiamas registruotu paštu ar per kurjerį, pateikiama notariškai ar konsulinio pareigūno patvirtinta dokumento kopija). Lietuvos Respublikos piliečio asmens tapatybei patvirtinti turi būti pateikiamas galiojantis Lietuvos Respublikos pasas arba asmens tapatybės kortelė; užsienio valstybės piliečio tapatybei patvirtinti turi būti pateikiamas: galiojantis užsienio valstybės piliečio kelionės dokumentas, pripažintas Lietuvos Respublikoje, leidimas gyventi Lietuvos Respublikoje, jei užsienio valstybės pilietis ar asmuo be pilietybės neturi kelionės dokumento; prieglobsčio prašytojo asmens tapatybei patvirtinti gali būti pateikiamas ir užsieniečio registracijos pažymėjimas, jei prieglobsčio prašytojas neturi kelionės dokumento; nuolat Lietuvos Respublikoje gyvenančio asmens be pilietybės, pabėgėlio ar užsieniečio, kuriam suteikta papildoma apsauga Lietuvos Respublikoje, statusui patvirtinti turi būti pateikiamas galiojantis leidimas gyventi Lietuvos Respublikoje.3. Kai keičiamas jaunesnio kaip 16 metų nepilnamečio vaiko vardas ir (ar) pavardė, turi būti pateikiamas kito iš turimų tėvų rašytinis sutikimas ir vaiko, jeigu jam yra suėję 10 metų, rašytinis sutikimas (kito iš turimų tėvų rašytinio sutikimo pateikti nereikia, jeigu jam įsiteisėjusiu teismo sprendimu laikinai ar neterminuotai yra apribota tėvų valdžia).4. Atsižvelgiant į pavardės pakeitimo teisinius pagrindus, civilinės metrikacijos įstaigai atitinkamai turi būti pateikiami:4.1. civilinės būklės aktų įrašus liudijantys dokumentai, įrodantys, kad konkretus pareiškėjo protėvis turėjo jo pageidaujamą įgyti pavardę, jeigu šie duomenys nėra įtraukti į Lietuvos Respublikos gyventojų registro duomenų bazę;4.2. dokumentai, pagrindžiantys, kad konkretus asmuo yra pareiškėjo patėvis (pamotė), buvo globėjas (buvo ar yra rūpintojas), taip pat patėvio (pamotės) ar globėjo (rūpintojo) laisvos formos rašytinis sutikimas dėl pareiškėjo pavardės pakeitimo;4.3. dokumentai, pagrindžiantys, kad pareiškėjo vardas ir (ar) pavardė pakeisti užsienio valstybėje, ir asmens nuolatinę gyvenamąją vietą užsienio valstybėje ar užsienio valstybės pilietybę patvirtinantys dokumentai.  |
| 5. | Administracinės paslaugos teikimo ypatumai | Paslauga teikiama pareiškėjo pasirinktame civilinės metrikacijos skyriuje. Pareiškėjas savo vardą (vardus) gali pakeisti į kitą vardą (vardus), kuris turi atitikti pareiškėjo lytį, neprieštarauti gerai moralei ir Lietuvos Respublikos viešajai tvarkai, o kai keičiamas nepilnamečio vaiko vardas ir (ar) pavardė, – taip pat ir geriausiems vaiko interesams.1. Pareiškėjas, sulaukęs 16 metų, savo pavardę gali pakeisti, jeigu:1.1. nori turėti tėvų pavardę;1.2. nori turėti senelių, prosenelių ar kitų protėvių pavardę;1.3. nori turėti dvigubą pavardę, sudarytą iš tėvo ir motinos skirtingų pavardžių: iš tėvo ir motinos skirtingų vienanarių pavardžių, vieno iš tėvų vienanarės ir kito dvinarės (daugianarės) pavardės dėmens, iš abiejų tėvų dvinarių (daugianarių) pavardžių pasirinktų dėmenų (vieną dėmenį pasirenkant iš tėvo, kitą iš motinos pavardės), iš dviejų skirtingų kiekvieno iš tėvų vienanarių pavardžių;1.4. nori turėti patėvio (pamotės), buvusio globėjo (buvusio ar esamo rūpintojo) pavardę;1.5. turi pavardės formą, neatitinkančią jo lyties;1.6. nori turėti kitokią pavardę turimos pavardės pagrindu (su kitokia galūne ar kitokia priesaga, be priesagos ar su priesaga), jeigu pageidaujama pavardė yratradicinėje vartosenoje;1.7. po santuokos įregistravimo vietoj turimos pavardės nori įgyti bendrą su sutuoktiniu pavardę arba sutuoktinio dvinarės (daugianarės) pavardės dalį;1.8. po santuokos įregistravimo prie turimos pavardės nori prijungti sutuoktinio pavardę arba sutuoktinio dvinarės (daugianarės) pavardės dalį;1.9. nori susigrąžinti bet kurią pirmiau turėtą pavardę;1.10. nori įgyti pavardės formą, nenurodančią šeiminės padėties, arba atvirkščiai;1.11. nori vietoj savo nelietuviškos sugramatintos (su lietuviška galūne) pavardės įgyti tokią pačią, tik nesugramatintą pavardę (be lietuviškos galūnės), arba atvirkščiai – vietoj nelietuviškos nesugramatintos pavardės įgyti tokią pačią, tik sugramatintą pavardę;1.12. pareiškėjo vardas ir (ar) pavardė taip pat gali būti keičiamas (keičiami), kai:1.12.1. pareiškėjas vardą ir (ar) pavardę pasikeitė užsienio valstybėje, kurioje jis nuolat gyvena arba yra jos pilietis;1.12.2. pareiškėjas nori turėti lietuviškais rašmenimis pagal tarimą (transkripcijos į lietuvių kalbą taisykles) užrašytą vardą ir (ar) pavardę.2. Jaunesnio kaip 16 metų nepilnamečio vaiko pavardė bendru tėvų sutarimu gali būti keičiama, jeigu:2.1. norima suteikti vieno iš tėvų pavardę (kai tėvo ir motinos pavardės skirtingos) arba bendrą tėvų pavardę (kai tėvų pavardė skiriasi nuo vaiko pavardės);2.2. norima suteikti dvigubą pavardę, sudarytą arba iš tėvo ir motinos skirtingų vienanarių pavardžių, arba vieno iš tėvų vienanarės ir kito dvinarės (daugianarės) pavardės dėmens, arba iš abiejų tėvų dvinarių (daugianarių) pavardžių pasirinktų dėmenų (vieną dėmenį pasirenkant iš tėvo, kitą iš motinos pavardės);2.3. norima suteikti vienanarę pavardę, sudarytą iš tėvo arba motinos pavardžių pasirinkto vieno dėmens, kai bent vieno iš tėvų pavardė yra dvinarė (daugianarė);2.4. norima suteikti pavardės formą, nenurodančią šeiminės padėties, arba atvirkščiai;2.5. vietoj jo nelietuviškos sugramatintos (su lietuviška galūne) pavardės jam norima suteikti tokią pačią, tik nesugramatintą pavardę (be lietuviškos galūnės), arba atvirkščiai – vietoj nelietuviškos nesugramatintos pavardės norima suteikti tokią pačią, tik sugramatintą pavardę;2.6. jaunesnio kaip 16 metų nepilnamečio vaiko vardas ir (ar) pavardė taip pat gali būti keičiamas (keičiami), kai:2.6.1. vaiko vardas ir (ar) pavardė buvo pakeistas (pakeisti) užsienio valstybėje, kurioje vaikas nuolat gyvena ar yra jos pilietis;2.6.2. vaikui norima suteikti lietuviškais rašmenimis pagal tarimą (transkripcijos į lietuvių kalbą taisykles) užrašytą vardą ir (ar) pavardę. |
| 6. | Administracinės paslaugos teikėjas | Civilinės metrikacijos ir archyvų skyriaus vedėjaAistė Sketerytė-JasinevičienėTel. (8 458) 71153, mob. 8 690 24259a.jasineviciene@post.rokiskis.lt Civilinės metrikacijos ir archyvų skyriaus vyr. specialistė Gražina ŠvanienėMob. 8 693 51 377cbaib@post.rokiskis.lt |
|  7. | Administracinės paslaugos vadovas | Civilinės metrikacijos ir archyvų skyriaus vedėjaAistė Sketerytė-JasinevičienėTel. (8 458) 71153, mob. 8 690 24259a.jasineviciene@post.rokiskis.lt  |
| 8. | Administracinės paslaugos suteikimo trukmė | 20 darbo dienų, kai prašymui išnagrinėti nėra reikalingas Teisingumo ministerijos leidimas, nuo prašymo ir kitų dokumentų gavimo įstaigoje dienos. CMAS vadovo sprendimu šis terminas gali būti pratęstas dar 10 darbo dienų.2 mėnesiai, kai prašymui išnagrinėti yra reikalingas Teisingumo ministerijos leidimas, nuo prašymo ir kitų dokumentų gavimo įstaigoje dienos. Prireikus atkurti prarastą civilinės būklės akto įrašą arba gauti iš Lietuvos ar užsienio valstybių institucijų ar valstybės archyvo civilinės būklės aktų įrašų nuorašus, pažymas, išvadas, CMAS vadovo sprendimu šis terminas gali būti pratęstas iki 4 mėnesių. |
| 9. | Administracinės paslaugos suteikimo kaina (jei paslauga teikiama atlygintinai) | Valstybės rinkliava - 12 EurJei interesantas pageidauja, gali gauti vardo ir (ar) pavardės pakeitimą liudijantį išrašą (Paslauga – Civilinės būklės akto įrašą liudijančio išrašo išdavimas), valstybės rinkliava – 2,90 Eur.Mokėjimo rekvizitai:Gavėjas -- Valstybinė mokesčių inspekcija prie Lietuvos Respublikos finansų ministerijos Įmokos kodas 52873**Gavėjo bankai ir sąskaitos numeriai:**LT78 7290 0000 0013 0151 - AS „Citadele bankas“ Lietuvos filialas, banko kodas 72900LT05 7044 0600 0788 7175 - AB SEB bankas, banko kodas 70440* LT32 7180 0000 0014 1038 - AB Šiaulių bankas, banko kodas 71800
* LT74 4010 0510 0132 4763 - Luminor Bank AS Lietuvos skyrius (buvęs AB DNB bankas), banko kodas 40100
* LT24 7300 0101 1239 4300 - AB „Swedbank“, banko kodas 73000
* LT42 7230 0000 0012 0025 - UAB Medicinos bankas, banko kodas 72300
* **Mokėjimo būdai:**• Internetu;• Bankų skyriuose;• AB „Lietuvos paštas” pašto skyriuose;• Informacinėse „Maxima“ kasose;• UAB „Perlo paslaugos” terminaluose.

Valstybinė rinkliava turi būti sumokėta prieš pradedant teikti paslaugą. Įmokos kvite būtina nurodyti duomenis asmens, kurio vardu pateikiamas prašymas.**Paslaugą užsakant el. būdu, valstybinę rinkliavą reikia apmokėti tik prisijungus prie savitarnos (automatiškai suformuojamas mokėjimas), o ne iš anksto.** |
| 10. | Prašymo forma | Pridedama. |
| 11. | Paslaugos teikėjo veiksmų (neveikimo) apskundimo tvarka | Sprendimas per vieną mėnesį nuo jo priėmimo arba gavimo dienos gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka. |

\_\_\_\_\_\_\_\_\_\_